
SC2015- 028504/29.10.2015
	                                   APROBAT 

                                    PRIMAR,

                           NICOLAE ROBU
                              


REFERAT

 privind intocmirea documentatiilor pentru obtinerea autorizatiilor de functionare a tuturor pietelor de pe raza Municipiului Timisoara si suportarea costurilor acestora, de catre S.C. Pieţe S.A.  

Prin Măsura nr. 6 din Decizia nr. 69/02.12.2010, Curtea de Conturi dispune  aplicarea prevederilor Legii nr. 51 din 8 martie 2006 (*actualizată*) a serviciilor comunitare de utilităţi publice referitor la contractul de concesiune nr.7/1999, încheiat de municipiul Timişoara cu SC PIETE SA Timişoara. Pentru a putea aduce la indeplinire aceasta masura, se impune ca Municipiul Timisoara sa procedeze la obtinerea autorizatiilor de functionare a pietelor, pentru care este necesara intocmirea unor documentatii cadastrale, urmand sa faca demersurile necesare la OCPI in vederea intabularii acestora, abia ulterior putand aplica prevederile Legii nr. 51 din 8 martie 2006 a serviciilor comunitare de utilităţi publice.
Prin HCL nr. 263/31.07.2007 privind întabularea pieţelor din Municipiul Timişoara, s-a aprobat eliberarea Autorizaţiei de funcţionare, în vederea înscrierii în Cartea Funciară, in proprietatea Municipiului Timişoara - domeniul public, a următoarelor pieţe   :


-  Piaţa Dacia din str.Stelelor din Zona  Circumvalaţiunii; 


-  Piaţa Mehala( talcioc) din str.Gr.Alexandrescu;


-  Piaţa Giroc din str.Naturii - C.Martirilor;


-  Piaţa Doina din str.Mureş - C.Şagului;


-  Piaţa din str.Văcărescu-Iosefin, pe baza unei documentaţii cadastrale, ce se va depune odată cu solicitarea de întabulare.
 
Prin HCL nr.123/24.03.2009 pentru modificarea art. 2 din Hotarirea Consiliului Local nr. 263/31.07.2007 privind intabularea pietelor din municipiul Timisoara, s-a aprobat modificarea art.2 din Hotărârea Consiliului Local nr. 263 / 31.07.2007 privind intabularea pietelor din municipiul Timisoara , care va avea urmatorul cuprins : ,,Documentatia pentru eliberarea Autorizatiei de functionare se va intocmi prin grija Directiei Patrimoniu din cadrul Primariei Municipiului Timisoara".

Tinand cont de faptul ca in prezent Municipiul Timisoara nu are incheiat contract pentru servicii cadastrale, propunem:
PROPUNEM:

 Intocmirea documentatiilor in vederea eliberarii autorizatiilor de functionare a tuturor pietelor de pe raza Municipiului Timisoara si suportarea costurilor acestora, se va face de catre S.C. PIETE S.A. 

